open-index/open-wikipedia-markdown huggingface dataset:
Hakenfelde

**Hakenfelde** er en ortsteil i Berlins bydel Spandau.

## Geografi
Hakenfelde gense i sør og sørvest mot Falkenhagener Feld og Spandau. I øst skiller Havel Hakenfelde mot Haselhorst og Konradshöhe. Områdets nordlige grense er mot delstaten Brandenburg og byen Hennigsdorf i Landkreis Oberhavel, samt kommunen Schönwalde-Glien og byen Falkensee i Landkreis Havelland.

En tredel av Hakenfelde utgjøres av skogen Spandauer Forst nordvest i området. Øya Eiswerder i Havel er forbundet til hver av elvebreddene med broer.

Fil:Berlin Spandauer-See-Bruecke.JPG|Spandauer See Brücke forbinder Hakenfelde med Haselhorst
Fil:Eiswerder.jpg|Øya Eiswerder (i midten) ligger mellom Seebrücke og Spandaucitadellet.
Fil:Nordhafen Spandau 04.jpg|Nordhafen Spandau (Spandau nordhavn) ligger i Hakenfelde
Fil:Aalemannkanalbrücke Berlin 01.jpg|Aalemannkanalbrücke er en del av sykkelruten Berlin-København


## Historie
Navnet Hakenfelde går tilbake til et meieri som tilhørte Johann Ludwig Haake (også: Haacke). 

Johann Hinrich Wichern stiftet i 1858 Evangelisches Johannesstift Berlin med formål å hjelpe fattige, syke, fanger og barn. Stiftet holdt opprinnelig til i Plötzensee, men måtte vike som følge av utbyggingen av Vesthavnen. Mellom 1907 og 1910 ble et 30-talls bygninger, herunder en kirke oppført i utkanten av skogen Spandauer Forst.

Waldsiedlung Hakenfelde (Hakenfelde skogboligområde) er en hageby som ble oppført mellom 1915 og 1917 og utvidet i 1931. Den ble som også Gartenstadt Falkenberg bygget for arbeiderne i den omkringliggende rustningsindustrien. Her lå også et fyrverkerilaboratorium. 

Siemens bygget et større industrianlegg i Hakenfelde mellom 1928 og 1929. Berliner-Kindl-Schultheiss-Brauerei med forgjengere drev bryggerivirksomhet i Hakenfelde fra 1897 til 1992.

Hakenfelde lå i Vest-Berlin fra den andre verdenskrigens slutt til Tysklands gjenforening. I den nordvestlige delen av Spandauer Forst ligger naturvernområdet Eiskeller, hvor de laveste temperaturer i Berlin ofte registreres. Dette området på 516 dekar ble liggende som Vest-Berlins eksklave i DDR. Eiskeller som omfattet tre gårder med ca 20 personer, var forbundet til Vest-Berlin med en fire meter bred og 800 meter lang korridor. Vest-Berlin hadde flere eksklaver i DDR. Eksklavene var en arv fra kompliserte territorialforhold som sto uløst etter etableringen av Stor-Berlin i 1920, men som ikke hadde fått noen praktisk betydning før Berlinmuren ble reist i 1961.

En av Berlins største brannkatastrofer noensinne, inntraff 8. februar 1947 i danselokalet *Karlslust*, med 80 døde og 150 skadde, de fleste unge mennesker.

Fil:Berlin-Spandau Akazienweg 1–4 LDL 09012504.JPG|Waldsiedlung Hakenfelde (1915-17)
Fil:Bln-Spandau Feuerwerkslaboratorium Eiswerder.JPG|Fyrverkerilaboratoriet (1870-1918)
Fil:Schultheiß-Patzenhofer-Brauerei 1.jpg|Schultheissbryggeriets (Patzenhofer-) gamle bygninger
Fil:Berlin-Spandau Streitstraße 5–15 LDL 09080552.JPG|Siemens fabrikk for luftfartsutstyr (1938-42)


## Eksterne lenker
*
Bad Kleinkirchheim

**Bad Kleinkirchheim** er en kommune og fjellandsby i Spittal an der Drau i delstaten Kärnten i Østerrike. Landsbyen ligger 1087 moh. Kommunen hadde 1781 innbyggere per 1. januar 2011. 

Byen er kjent som et alpinsenter, og det er flere ganger blitt arrangert verdenscuprenn der.

## Eksterne lenker
*
Kocaeli (provins)

**Kocaeli** er en av Tyrkias 81 provinser. Provinsens areal er 3&nbsp;626 km². Administrasjonssenteret ligger i byen İzmit.

Provinsen ligger nordvest i Tyrkia og grenser til provinsene İstanbul og Yozgat i vest og til Bursra i sør, og i nord har den kystlinje mot Svartehavet og i øst mot Marmarahavet.

## Distrikter

Provinsen Kocaeli består av ni distrikter:

## Referanser




## Eksterne lenker
*
Fraccionamiento Camino Maldonado

**Fraccionamiento Camino Maldonado** er en by i kommunen Pando i Canelones-departementet i det sørlige Uruguay. Byen har 15 057 innbyggere.

## Befolkning
Fraccionamiento Camino Maldonado har 15 057 innbyggere *(Beregning 2004)*

Kilde:

## Referanser


## Eksterne lenker
* Canelones, offisielle sider (spansk)
* Kart over Fraccionamiento Camino Maldonado (INE)
Christopher Loeak

**Christopher Jorebon Loeak** (1952–2025) var en marshallesisk politiker. Han ble 3. januar 2012 valgt til Marshalløyenes president, og avla 10. januar 2012 embetseden. Han var president til januar 2016.

## Liv og virke
Loeak studerte i USA, først ved Hawaii Pacific College og deretter rettsvitenskap ved Gonzaga University i delstaten Washington. I 1985 gikk han inn i politikken og ble valgt til Nitijela, parlamentet, fra valgkretsen Ailinglaplap. Han har vært justisminister, sosialminister, undervisningsminister, minister for Ralik, samt minister uten portefølje.

I det indirekte presidentvalget i 2012 stilte Loeak mot sittende president, Jurelang Zedkaia. Begge er tradisjonelle høvdinger. Loeak ble i januar 2016 etterfulgt av Casten Nemra, som satt 17 dager i presidentembetet.

I januar 2020 ble han assisterende minister for presidenten og miljøvernminister i David Kabuas regjering.

## Referanser
Perriertoppen

**Perriertoppen** er det nest høyeste fjellet på Svalbard. Toppen er  meter over havet og ligger i fjellmassivet Atomfjella  i landskapet Ny-Friesland nordøst på øya Spitsbergen, 22 km nordvest for Newtontoppen.

## Referanser
Uşak (provins)

**Uşak** er en av Tyrkias 81 provinser. Provinsens areal er 5&nbsp;341 km². Administrasjonssenteret ligger i byen Uşak.

Provinsen ligger vest i Tyrkia og grenser til provinsene Kütahya i nord, Afyonkarahisar i øst, Denizli i sør og til Manisa i vest.
## Distrikter

Provinsen Uşak består av seks distrikter:

## Referanser




## Eksterne lenker
*
Han Mingdi

**Keiser Míng av Hàn** (tradisjonell kinesisk: 漢明帝; forenklet kinesisk: 汉明帝; hanyu pinyin: *Hàn Míngdì*; født 15. juni 28 e.Kr. i Luoyang, død 5. september 75 samme sted), født **Líu Yáng** (劉陽), skiftet siden navn til **Líu Zhuāng** (劉莊), stilnavn **Zǐlì** (子麗), tempelnavn **Xíanzōng** (顯宗), posthumt navn **Xiàomíng** (孝明; "filial og forståelsesfull", var den andre keiseren av det senere kinesiske Han-dynastiet, kjent som det senere Han eller Det østlige Han-dynasti, fra 57 til 75 AD. 

## Liv og virke
### Bakgrunn
Luo Yang (keiser Míng), født i 28 e.Kr., var den andre sønnen til dynastigrunnleggeren Han Guangwudi. Moren var konkubine Yin Lihua. Guangwu hadde mens han fortsatt var en embedsmann under Gengshi-keiseren giftet seg med Yin i 23 e.Kr.  Etter at han ble keiser i 25 ville han gjøre henne til keiserinne, men hun avslo ettersom hun ennå ikke hadde noen sønner. I stedet anbefalte hun konkubine Guo, som allerede hadde en sønn (Liu Jiang (劉疆)), og keiser Guangwu gjorde konkubine Guo til keiserinne og prins Jiang til kronprins i 26. Ikke desto mindre ble prins Yangs fødsel i 28 ansett som en stor begivenhet.

### Keiser
Det var i hans regjeringstid at buddhismen begynte å spre seg til Kina. Det blir sagt at han en natt drømte om en eller flere gyldne menn. Den neste dagen fortalte han om dette til sine embetsmenn, og ministeren Zhang Hu forklarte ham at han sannsynligvis drømte om Buddha i India. Da sendte keiseren en delegasjon på atten mann ledet av Cai Yin, Qin Jing og Wang Zun for å søke buddhismen. Da de kom tilbake fra India hadde de med seg et bilde av Gautama Buddha, førtitokapitlersutraen og to dyktige munker. 

Det følgende året (68) befalte keiseren byggingen av Baima-tempelet tre *[[Lǐ (måleenhet)|li]]* vest for hovedstaden Luoyang, til minne om hesten som bar sutraene til Kina. «Bai ma» betyr «hvit hest». Det er sannsynligvis Kinas eldste buddhisttempel.

Míngdì var en hardt arbeidende keiser og en dyktig administrator som viste integritet og forventet at hans embetsmenn skulle gjøre det samme. Imidlertid var en ulempe ved hans personlighet hans overdrevne strenghet i straffeutmålinger Da hans brødre Liu Ying prins av Chu, og Liu Ya, prins av Huaiyang, ble anklaget for konspirasjon, utøvde han sin domsmakt så drakonisk at tusenvis av mennesker ble henrettet, selv uskyldige. 

Han erobret også Tarimbekkenet og fortrengte xiongnuenes innflytelse der gjennom general Ban Chaos erobringer. 

Regjeringstiden til Míngdi og hans etterfølger Han Zhangdi regnes ofte som Det østlige Hàns gullalder.

## Æranavn
*Yŏngpíng (永平) 58-75

## Referanser


## Litteratur
* Josef Guter: *Lexikon zur Geschichte Chinas. Sieben Jahrtausende im Überblick.* Marix-Verlag, Wiesbaden 2004, ISBN 3-937715-40-1.
* Zürcher, E. (1972). *The Buddhist Conquest of China: The Spread and Adaptation of Buddhism in Early Medieval China*. 2nd Edition (reprint with additions and corrections). Leiden. E. J. Brill. Firs Edition 1952.
Gabrielsenkomiteen

**Gabrielsenkomiteen** eller *Fylkesinndelingskomiteen* arbeidet på 1960-tallet med å revidere fylkesinndelingen i Norge. Konklusjonen var kun mindre endringer av fylkesgrensene, men de foreslo å slå sammen Aust- og Vest-Agder, noe som igjen har blitt aktualisert og som ble gjennomført 1. januar 2020.

## Referanser
PPI

**PPI** har flere betydninger, ofte som forkortelse:

*Patto per l'Italia, tidligere italiensk valgallianse
*Pores per linear inch (også *porer per lineær tomme*), en måleenhet for porøsitet.
*Produsentprisindeksen, prismål til produsenter for måling av inflasjon.
*Partito Popolare Italiano, tidligere italiensk politisk parti som eksisterte fra 1919 til 1926.
*Partito Popolare Italiano, tidligere italiensk politisk parti som eksisterte fra 1994 til 2002.
*Philips Phonografische Industries, tidligere navn på Philips Records
*Pirate Parties International, internasjonal organisasjon for piratpartier.
Han Zhangdi

**Keiser Zhāng av Hàn** (født **Líu Dá** (劉炟); 57–88)  var den tredje keiseren av det senere kinesiske Han-dynastiet, kjent som det senere Han eller Det østlige Han-dynasti, fra 75 til 88.

## Liv og virke
### Bakgrunn
Prins Da ble født i år 57 som sønn av daværende kronprins Liu Zhuang og hans hustru Jia. Kronpinsens yndlingshustru, fru Ma, var hans tante på morssiden. Ettersom hun selv ikke hadde noen sønner, adopterte hun fru Jias sønn. Prins Da vokste slik opp som fru Mas sønn. men ettersom han kjente godt sin kjødelige mor, følte han seg snarere som hennes sønn.

Keiser Guangwu, Liu Das bestefar, døde allerede samme året som Da ble født, og kronprins Zhuang etterfulgte ham på tronen som keiser Ming. I år 60 eleverte han etter påtrykk fra sin mor Yin Lihua sin hustru Ma til keiserinne, og Liu Da til kronprins, selv om det var fore eldre brødre å velge mellom.

### Kronprins
Ikke meget er kjent om hvordan hans tid som kronprins forløp. Han ble imidlertid undervist i klassikerne i den konfusianske litteratur (de fire klassiske romaner og de fem klassikere) og støttet opp i dette av sin adoptivmor, som han hadde et tett forhold til. Dessuten stod han nær sine onkler av Ma-slekten.

I året 75 døde keiser Ming, og ble etterfulgt på tronen av Liu som da var 18 år gammel. Han fikk keisernavnet Zhang. Keiserinne Ma fikk tittelen keisermor.

### Keiser
Zhāngdì skal ha vært en hard arbeidende og flittig hersker. Han senket skattene og fulgte nøye med i statsanliggende, og i tillegg senket han regjeringens utgifter og fremmet konfusianismen. På grunn av dette blomstret Hàn-dynastiets samfunn og kultur i hans regjeringsperiode. Sammen med sin far Han Mingdi har Zhāngdìs regjeringsperiode blitt sett på som det senere Hàn-dynastiets gullalder.

I Zhāngdìs regjeringstid hadde kinesiske soldater ledet av general Ban Chao framgang i vest i dagens Xinjiang og Sentral-Asia, hvor de forfulgte de beseirede xiongnuene som hadde forstyrret handelsveiene som siden har blitt kjent som Silkeveien. Etter keiser Zhāng kom det senere Hàn-dynastiet til å plages av indre stridigheter mellom keiserfamilien og dens støttespillere og evnukkene og keiserinnefamiliene (keiser Zhāng økte makten til både hans adoptivmor Keiserinne Ma og hans keiserinne Dous klaner).

Kineserne i det følgende halvannet århundre kom til å lengte tilbake til velstanden under keiserne Míng og Zhāng.

## Æranavn
* *Jìanchū* (建初) 76-84
* *Yúanhé* (元和) 84-87
* *Zhānghé* (章和) 87-88

## Fotnoter

## Referanser


## Litteratur
* Josef Guter: *Lexikon zur Geschichte Chinas. Sieben Jahrtausende im Überblick.* Marix-Verlag, Wiesbaden 2004, ISBN 3-937715-40-1.
Daniel (bibelsk person)

**Daniel** (arameisk og hebraisk:  – *Dāniyyêl*, «Gud er min dommer»; gresk:  – *Daniḗl*) er hovedpersonen i *[[Daniels bok]]* i Den hebraiske bibelen og i Det gamle testamente. I denne fortellingen ble Daniel som en ung mann ført av sted sammen med tre venner til landflyktighet i Babylon hvor han ble utdannet i kaldeanske språk og kultur, men han konverterte aldri til deres guder. Gjennom guddommelig visdom fra sin egen gud, den jødiske Jahve, tolket han drømmene og visjonene til kongene, og ble således en framtredende figur ved hoffet i Babylon. Til sist hadde han egne apokalyptiske visjoner som har blitt tolket som De fire verdensmonarkier. En del av de mest kjente fortellinger i *Daniels bok*, som det hevdes han skrev selv på 500-tallet f.Kr., er Shadrak, Meshak og Abed-Nego, hans tre følgesvenner som fikk sin tro prøvet ved å bli kastet i en brennende ovn; Skriften på veggen hvor en overnaturlig håndskrift forutsier undergangen til det babylonske rike; og Daniel i løvehulen hvor han overlever denne prøvelsen.

Daniel er velsignet av Gud ettersom han holder fast ved de jødiske skikker og blir således gitt evnen til å tyde drømmer. 

Daniel betraktes som en profet innenfor kristendommen og av islam, men Daniel er i den rabbinske litteraturen ikke listet sammen med profetene i den jødiske kanon.

Det moderne teologiske syn forstår forfatteren av *Daniels bok* ikke som Daniel selv, men en anonym forfatter som levde i den makkabeiske perioden under Antiokos IV Epifanes i løpet av 100-tallet f.Kr. og som satte sammen oldtidslegender med en pseudepigrafi bestående av «visjoner».

## Fotnote


## Referanser


## Litteratur
* Collins, John Joseph (1994): *Daniel: A Commentary on the Book of Daniel* (Hermeneia: a Critical and Historical Commentary on the Bible). Augsburg Fortress Publishers. ISBN 0800660404. s. 499.
* VanderKam, James; Flint, Peter (2002): *The meaning of the Dead Sea scrolls: their significance for understanding the Bible, Judaism, Jesus, and Christianity* (1. uinnb. utg.). London: T&T Clark. ISBN 9780567084682. ss. 137–138

## Se også
* Daniels bok
* Belsassar
* Daniel som navn

## Eksterne lenker
*  ''Nettbibelen, Daniels bok''
*  ''Daniel'' ved Rob Bradshaw, detaljert leksikonlignende artikkel.
*  ''Daniel'' i TaNaKh, detaljert autorisert jødisk oversettelse av originalen.
*  «Who is Ezekiel's Daniel?», den ugarittisk Danel
Guria

**Guria** er en region i Georgia. Administrasjonssenteret ligger i byen Osurgeti. 

Regionen ligger vest i Georgia og grenser til regionene Samegrelo-Zemo Svaneti i nord, Imereti i øst, Samtskhe-Javakheti i sørøst og til den autonome republikken Adsjaria i sør. I vest har den kystlinje mot Svartehavet.

## Referanser


## Eksterne lenker
*
Diana Dors

**Diana Dors** (født 23. oktober 1931, død 4. mai 1984) var en engelsk skuespillerinne, født *Diana Mary Fluck* i Swindon i Wiltshire. Hun ble betraktet som tilsvarende de blonde sexsymbolene i Hollywood, og beskrev seg selv som «Det eneste sexsymbol som Storbritannia har framskaffet siden lady Godiva».

## Liv og virke
Da Dors var 16 år gammel signerte hun en kontrakt med underholdningsbedriften Rank Organisation. Hun hadde sitt store gjennombrudd som skuespiller i 1949 med filmen *Diamond City*, en kommersielt mislykket film om en by i Sør-Afrika på 1870-tallet. Under produksjonen av denne filmen hadde Dors et forhold til forretningsmannen Michael Caborn-Waterfield som var sønn av en greve. Hun ble valgt av Theatre World Magazine som «Årets skuespillerinne». Senere fikk hun flere amerikanske filmer distribuert under artist-navnet Diana d'Or for å unngå dårlig publisitet under sitt eget navn. 

Hun endret sitt scenenavn til Diana Dors som var pikenavnet til hennes bestemor. Dors kommenterte senere humoristisk om endringen: 

Hun fødte sitt første barn i februar 1960. Mellom 1978 og 1984 utga Dors fire biografiske bøker under eget navn. Hun gjennomgikk cellegift-behandling mot kreft tidlig på 1980-tallet. Dors var en nær venn av Ruth Ellis, den siste kvinnen som ble hengt i Storbritannia, De ble venner etter at Ellis hadde en liten rolle i filmen *Lady Godiva Rides Again*, fire år før hun ble henrettet av bøddelen Albert Pierrepoint.

## Arv og ettermæle
Dors etterlot et merke og ble et popikon i populærkulturen: Framstillingen av 1950-tallets blonde sexsymbol ble popularisert av Dors, og i USA ble skuespillerne kjent som de «Three 'Ms'»: Jayne Mansfield, Mamie Van Doren og Marilyn Monroe. 

Hennes ubeleilige død ble referert til i sangen «Good Day» (1984) på albumet *Word of Mouth* av The Kinks. Den hadde følgende tekstlinje: 

Et tiår før Diana Dors' død ble nevnt i sangen «It's Too Late» av The New York Dolls på deres album *Too Much, Too Soon*.

## Referanser


## Eksterne lenker
* 
* Diana Dors &mdash; Diana Dors Memorial
* Diana Dors  hos HorrorStars
* Diana Dors &mdash; Screen Online
* Diana Dors: A Life in Pictures, fotogalleri hos BBC Wiltshire
* Diana Dors: 1978 &mdash; arkiv med lokalnyheter hos BBC Wiltshire
* Diana Dors  intervjuet av Mike Wallace på *The Mike Wallace Interview*, 9. november 1957
Tokat (provins)

**Tokat** er en av Tyrkias 81 provinser. Provinsens areal er 9&nbsp;998 km². Administrasjonssenteret ligger i byen Tokat.

Provinsen ligger nord i de senteale delene av Tyrkia og grenser til provinsene Ordu, Samsun, Amasya, Sivas og Yozgat.
## Distrikter

Provinsen Sakarya består av tolv distrikter:

## Referanser




## Eksterne lenker
*
Sakarya (provins)

**Sakarya** er en av Tyrkias 81 provinser. Provinsens areal er 4&nbsp;895 km². Administrasjonssenteret ligger i byen Adapazarı.

Provinsen ligger vest i Tyrkia og grenser til provinsene Düzce, Bolu, Bilecik, Kocaeli og Bursa  og i nord har den kystlinje mot Svartehavet.

## Distrikter
Provinsen Sakarya består av tretten distrikter:

## Referanser




## Eksterne lenker
*
Yuhi III av Rwanda

**Yuhi III Gahindiro** var konge (*Mwami*) av Rwanda fra omkring 1797 til 1830 ifølge Rwandas tradisjon.  Det er ikke sikkert om *Yuhi III Gahindiro* var en virkelig eller mytologisk person.

## Eksterne lenker
* Konger av Rwanda
Litinga

***Litinga*** er en slekt av sommerfugler som tilhører underfamilien Limenitidinae i den store familien flikvinger (Nymphalidae). Gruppen består for det meste av store, kraftige arter. De er gode flygere og seiler gjerne på stive vinger. Disse sommerfuglene lever i Sørøst-Asia.

## Levevis
Larvene lever på løvtrær i seljeslekten (*[[Salix]]*), poppelslekten (*[[Poppelslekten|Populus]]*), begge i pilefamilien, og nesletre (*Celtis*) i hampfamilien.
Arten *[[Litinga mimica]]* er, som det latinske navnet skulle antyde, en etterligning av den giftige monarkssommerfugl-slekten *[[Parantica]].*

## Utbredelse
Slekten er utbredt i Kina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae Behr, 1846
*************** Limenitidini – 173 arter, mangler i Afrika
**************** Slekten ***Litinga*** Moore, 1898
***************** *[[Litinga cottini]]* (Oberthür, 1884)
***************** *[[Litinga mimica]]* (Poujade, 1885)

## Kilder
* Wahlberg, N. og Brower, A.V.Z. (2006) *Litinga* på Tree of life http://tolweb.org/Litinga/

## Eksterne lenker
* 
* Markku Savela's Lepidoptera and some other life forms: Sjekkliste over artene. Hentet 6.1. 2012
Alawi bin Husain

**Alawi bin Husain** var sultan (?shirazi) av øyen Anjouan (i Komorene) fra 1796 til sin død i 1816. Han ble etterfulgt av sin sønn Abdallah bin Alawi.

## Referanser
Seokia pratti

***Seokia pratti*** er en sommerfugl som tilhører gruppen Limenitidinae i den store familien flikvinger (Nymphalidae).

## Utseende
En stor og kraftig sommerfugl. Oversiden er mørkbrun med små, røde og hvite flekker. Undersiden har et livlig rutemønster i svart, hvitt og rødt.

## Levevis
Larvene lever på furuslekten (*Pinus*), arten er dermed en av meget få dagsommerfugler som har larver på bartrær.

## Utbredelse
Arten er utbredt i den sentrale og vestlige Kina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Limenitidinae
*************** Gruppen Limenitidini 
**************** *Seokia pratti* (Leech, 1890)

## Kilder
* Markku Savela's Lepidoptera and some other life forms: Sjekkliste over artene. Hentet 5.1. 2012.
* (2006) *Seokia* på *Tree of life* http://tolweb.org/Seokia_pratti/

## Eksterne lenker
*
Spanne

**Spanne** er en tettbebyggelse på Fastlands-Karmøy i Karmøy kommune, rett sør for Haugesund, og er del av tettstedet Haugesund. Spanne har en sentral beliggenhet på Haugalandet med kort vei til kjøpesentrene Oasen Storsenter og Amanda Storsenter, i tillegg til Raglamyrområdet. Det bor i underkant av 1000 mennesker der.
Georgias regioner

**[[Georgia]]** består av ni regioner (georgisk: მხარე &ndash; *mchare*), en by (*k'alak'i*) og to autonome republikker.

# Abkhasia (autonom republikk)
# Samegrelo-Zemo Svaneti
# Guria
# Adsjaria (autonom republikk)
# Racha-Lechkhumi og Kvemo Svaneti
# Imereti
# Samtskhe-Javakheti
# Shida Kartli (inkludert Sør-Ossetia)
# Mtskheta-Mtianeti
# Kvemo Kartli
# Kakheti
# Tbilisi (by)

## Referanser


## Eksterne lenker
*
Almagest

***Almagest*** er en matematisk og astronomisk avhandling fra det andre århundre som omhandler den tilsynelatende bevegelsen til stjernene og planetenes baner. Avhandlingen ble skrevet på gresk av Klaudios Ptolemaios, en lærd i romertiden fra Egypt, og er en av de mest innflytelsesrike vitenskapelige tekstene gjennom tidene med den geosentriske modellen akseptert i mer enn tolv hundre år fra opprinnelsen i hellenistiske Alexandria, i middelalderens Østromerriket og islamske verdener, og i Vest-Europa gjennom middelalderen og tidlig renessansen frem til Kopernikus.

## Litteratur

* G.J. Toomer, *Ptolemy's Almagest*, Duckworth, London (1984). ISBN 0-7156-1588-2. Online.
Osei Bonsu

**Osei Bonsu** (født ca. 1779, død 21. januar 1824) var Asantehene (konge av Ashanti). Han regjerte fra 1804 til 1824.  Under hans styre bekjempet Ashanti Fantekonføderasjonen og endte med å dominere handelen på Gullkysten. På akan betyr *bonsu* hval (den største og mest kraftfulle "fisken" i sjøen), og er symbolsk for prestasjonen hans å utvide Ashantiriket til kysten. Han døde i Kumasi og ble etterfulgt av Osei Yaw Akoto.

## Eksterne lenker
* Osei Bonsu hos westafricanhistory.com
Imereti

**Imereti** er en region i Georgia. Administrasjonssenteret ligger i byen Kutaisi, som også er nest største by i Georgia. 

Regionen ligger vest i de sentrale delene av Georgia og den grenser til regionene Racha-Lechkhumi og Kvemo Svaneti i nord, Samtskhe-Javakheti i øst, Shida Kartli i sør, Guria i sørvest og til Samegrelo-Zemo Svaneti i nordvest.

## Referanser


## Eksterne lenker
*
Saduria entomon

***Saduria entomon*** er en bunnlevende isopod.

Den er gråaktig til gråbrun i fargen. På dypt vann i Bottenvika blir den 50–90&nbsp;mm lang, men den blir aldri så stor i ferskvann. Føden består for det meste av flatbent istidskreps, men den tar også *[[Mysis|Mysis relicta]]*, fjærmygglarver og mindre individer av egen art.

Den er utbredt langs kystene av Nordishavet og det nordlige Stillehavet. Den finnes også i Østersjøen, Ladoga, Vänern og Vättern og regnes til de såkalte istidskrepsene. I Østersjøen går den helt ut til den sørligste delen av Øresund.

## Litteratur
* 

## Eksterne lenker
*
Osei Yaw Akoto

**Osei Yaw Akoto** (født ca. 1800, død 21. januar 1834) var Asantehene (konge av Ashanti) fra 1824 til 1834.

## Litteratur
*  Basil Davidson: *A History of West Africa. 1000 – 1800.* New revised edition, 2nd impression. Longman, London 1977, ISBN 0-582-60340-4 (*The Growth of African Civilisation*).

## Eksterne lenker
* worldstatesmen.org
Tonight Is So Right for Love

**«Tonight Is So Right for Love»** er en filmsang. Den var basert på «Barcarole» (fra *Hoffmanns eventyr*) av Jacques Offenbach. Amerikanerne Sid Wayne og Abner Silver var kreditert som opphavspersoner.

Elvis Presley fremførte sangen i Paramount-filmen *G.I. Blues*. Tulsa MacLean (Presley) sang den til Lili (Juliet Prowse) på en kafé. 

Han spilte inn sangen i RCA Studios, Hollywood, 27. april 1960. Den ble utgitt på LP-platen *[[G.I. Blues]]* (RCA Victor LSP&nbsp;2256 (stereo) og RCA Victor LPM&nbsp;2256 (mono)) i 1960. Produsent var Joseph Lilley.  

Av copyrighthensyn ble sangens tittel «Tonight Is So Right for Love» erstattet med «Tonight's All Right for Love» på den euopeiske versjonen av soundtrackalbumet og filmen. Sistnevnte var tilpasset fra «Geschichten aus dem Wienerwald» av 1800-tallets valskonge Johan Strauss d.y..

## Se også
*Barcarole (Hoffmanns eventyr)

## Referanser
Hainan Dongfang kullkraftverk

** (Huaneng) Hainan Dongfang kullkraftverk** er et kullkraftverk i øyprovinsen Hainan, sørvest på øya, beliggende i det sørlige Kina. Det har en installert produksjonskapasitet på 1.400 MW, fordelt på 4 x 350 MW enheter. Operatør er China Huaneng Group Co.

## Se også
*Liste over verdens største kullkraftverk

## Eksterne lenker
* Chinese Utility Plant Names – *MvIlvaines Co*. Besøkt 6. januar 2012.
Shida Kartli

**Shida Kartli** er en region i Georgia. Administrasjonssenteret ligger i byen Gori. 

Regionen ligger omtrent midt i Georgia og den grenser til regionene Mtskheta-Mtianeti i øst, Kvemo Kartli i sørøst, Samtskhe-Javakheti i sørvest, Imereti i vest og til Racha-Lechkhumi og Kvemo Svaneti i nordvest. I nord har den grense mot Russland.

## Referanser


## Eksterne lenker
*
Lelecella limenitoides

***Dilipa limenitoides*** er en sommerfugl som tilhører gruppen Apaturinae i den store familien flikvinger (Nymphalidae).

## Utbredelse
Arten er utbredt i Kina.

## Systematisk inndeling
Inntil nylig ble arten plassert i underfamilien Limenitidinae og kalt *Lelecella limenitoides*. DNA-undersøkelser har imidlertid vist at arten hører hjemme i gruppen Apaturinae.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Apaturinae
*************** Slekten *[[Dilipa]]*
**************** *[[Dilipa limenitoides]]* (Oberthür, 1890) (synonym *Lelecella limenitoides*)

## Kilder
* Markku Savela's Lepidoptera and some other life forms: Sjekkliste over artene. Hentet 7.1. 2012.
* *Dilipa limenitoides* på *Tree of life* http://tolweb.org/Dilipa_limenitoides/

## Eksterne lenker
*
Karanba

**Karanba** er et sosialt prosjekt i Rio de Janeiro i Brasil, startet av Tommy Nilsen i 2006. Med fotball som virkemiddel hjelper Karanba vanskeligstilte barn og unge fra slumområdene med utdanning, utvikling og utfoldelse. Karanba samler og engasjerer mennesker i en tøff hverdag sterkt preget av kriminalitet og narkotikatrafikk. Den tidligere norske fotballspilleren Tommy Nilsen driver og videreutvikler Karanbas tilbud, som i dag omfatter over 1200 barn og unge i alderen 6-20 år

Navnet «Karanba» stammer fra det portugisiske ordet «caramba», og beskriver hva Tommy Nilsen følte da han første gang så de enorme sosiale og økonomiske forskjellene i Brasil. Ordet uttrykker en sterk følelse, og symboliserer den urettferdigheten man møter i et land der godene er så skjevt fordelt: Karanba – så urettferdig!
Som tidligere profesjonell fotballspiller og nylig fotballskadet reiste Tommy Nilsen til Brasil i 2004, og forelsket seg i landet. Hans naturlige engasjement for barn og ungdom samt urettferdighet, gjorde at han fort begynte å organisere fotballaktiviteter for de svakest stilte i slumområdene i Rio de Janeiro. Det var starten til Karanba.
I dag har Karanba daglige aktiviteter på 9 ulike områder i Rio de Janeiro med over 1.200 registrerte jenter og gutter i alderen 6 – 20 år.
Virksomheten inkluderer fotballaktiviteter, matprogram, engelsk undervisning, samt individuell oppfølging av deltagere etter behov. Organisasjonen teller ca 25 lønnede Brasilianske aktivitetsledere, samt 15 norske frivillige.

## TV-produksjon
NRK laget en dokumentarserie om Karanba i 2010. Serien var delt i 8 episoder.
Barcarole (Hoffmanns eventyr)

***Barcarole*** (Belle nuit, ô nuit d'amour), som åpner tredje akt, er det mest berømte nummeret fra Jacques Offenbachs opera *[[Hoffmanns eventyr]]* (*Les contes d'Hoffmann*). Kuriøst nok ble ikke duetten skrevet av Offenbach med tanke på *Hoffmanns eventyr*. Han skrev den som «Alvenes sang» til operaen *Die Rheinnixen* (*Les fées du Rhin*), som hadde premiere i Wien 8. februar 1864. Offenbach døde uten å ha fullført *Hoffmans eventyr*. Ernest Guiraud fullførte partituret og skrev resitativene foran premieren. Han innlemmet dette utdraget fra en av Offenbachs tidligere, forlengst glemte operaer i den nye operaen.

«Barcarole» inspirerte den engelske komponisten Kaikhosru Shapurji Sorabji til å skrive sin *Passeggiata veneziana sopra la Barcarola di Offenbach* (1955–56). Moritz Moszkowski skrev også en virtuos transkripsjon av den. 

Nummeret har blitt spilt i mange filmer, innbefattet *[[Livet er herlig (film fra 1997)|Livet er herlig]]* (*La vita è bella*) og *[[Titanic (film)|Titanic]]*. Den bidro også med melodien til «Tonight Is So Right for Love», som Elvis Presley fremførte i filmen *[[G.I. Blues]]* (1960). Amerikanerne Sid Wayne og Abner Silver var kreditert som opphavspersoner.

Waliseren Donald Peers spilte inn en annen engelskspråklig versjon. Den hadde tittelen «Please Don't Go» og ble utgitt på singlen Columbia DB&nbsp;8502 i 1968. Sangen ble arrangert og dirigert av Les Reed. «Please Don't Go» var kreditert Jackie Rae og Les Reed.

Gerd Böttcher, Arno Flor und sein Orchester spilte inn en tysk versjon, med tittel «Adieu, Leb wohl, Goodbye» på singlen Decca D&nbsp;19&nbsp;131 (1960). Den var kreditert Jacques Offenbach, Heinz Buchholz og Peter Berling.

## Referanser
Ntare IV Rutaganzwa Rugamba

**Ntare IV Rutaganzwa Rugamba** var konge av Burundi fra 1796 til 1850. Han var sønn av kong  Mwambutsa I Mbariza.

Under hans styre fikk Burundi den største utvidelsen i sin historie og fordoblet territoriet.

## Referanser


## Eksterne lenker
* Burundi Genealogy hos royalark.net
Edwardstone

**Edwardstone** er en landsby og verdslig sogn i distriktet Babergh i grevskapet Suffolk, England. Sognet omfatter også grendene Mill Green, Priory Green, Round Maple og Sherbourne Street, og dessuten skogen Edwardstone Woods som er et bevaringsverdig sted av særskilt vitenskapelig interesse. I henhold til folketellingen i 2011 er det 302 innbyggere i landsbyen og sognet.

## Historie
Edwardstone er omtalt i *[[Domesday Book]]* for 1086 som *Eduardestuna*. Dagens engelske navn Edwardstone er en forvanskning av angelsaksiske Eduardestuna. Dens opprinnelse henviser til gårdsbruket til en mann ved *Ēadweard*, det vil si personnavn + *tūn* (gård).

Edwardstone Priory var en nonnekloster i området Priory Green i landsbyen, og ble grunnlagt av Peter des Roches (død 1238), biskop av Winchester, i tiden da Johan av England var konge, klosteret var en celle av Abingdon Abbey før munkene ble flyttet til Colne Priory i landsbyen Earls Colne.

## Edwardstone Woods
Skogsområdet Edwardstone Woods er en gammel skog, i engelsk målestokk, med et mangfold av ulike typer og arter. Disse utgjør en overgang fra hovedsakelig en skog av ask, lønn, og hassel til midtre Suffolk til lindetrær i sørlige Suffolk. Betydelige områder med agnbøktrær er også tilstede. Skogslandstrukturen er hovedsakelig kratt- og småskog som typisk for et jordsmonn av rullesteinsleire (engelsk: *boulder clay*).

## Bevaringsverdige bygg
* Edwardstones sognekirke, St Mary's, dedikert til jomfru Maria, er en bevaringsverdig bygg av klasse I.
* Priory Green har fire bevaringsverdige bygg av klasse II: en løe eller låve nord for Lynn's Hall, herregården Lynn's Hall, Priory Cottage som er en bygning i to etasjer i bindingsverk, og Priory Green Cottage, også en bygning i to etasjer i bindingsverk.
* Mill Green har bevaringsverdige bygninger i klasse II, alle i bindingsverk: Earls Cottages, Mill End Green og Moat Farm Cottage.
*  Det er fire bevaringsverdige bygninger av klasse II i Round Maple, alle i bindingsverk: Flushing Farm, fra 1700-tallet eller tidlig på 1800-tallet; Little Thatch, en renovert bygning i en etasje fra 1600- eller 1700-tallet; Quicks Farm, et hus med en fasade i rød murstein, og avgrensninger i endene; og Seasons, en etasje, men med kvistkammer.

## Referanser


## Eksterne lenker

*Landsbyens nettsted
*«St Mary's Church», sognekirken ved *Suffolk Churches*
Kengkou-demningen

**Kengkou-demningen** er en demning med vannkraftverk i fylket Kengkou i Datian fylke, byprefekturet Longyan i Fujian-provinsen i det østlige Folkerepublikken Kina,  Arbeidet med demningen ble ferdigstilt i 1986, mens kraftverket ble utbygget fra 1988 og ferdigstilt i 1995.

Demningen er en betong gravitasjons-/fyllingsdam som er 56 meter høy og 123 meter lang. Den gir også flomkontroll og irrigasjon til landbruket .

## Se også
* Liste over verdens største vannkraftverk

## Eksterne lenker
* Roller Compacted Concrete Dams - Spancold, Chincold, 2003, side 17. Besøkt 6. januar 2012.
* MD&A database over RCC betongdemninger, Kina - besøkt 8. januar 2012.
Shimenzi-demningen

**Shimenzi-demningen** er en demning med vannkraftverk ved Shimenzi-fjellene i fylket Manasi i prefekturet Changji i Xinjiang-provinsen i det nordvetlige Folkerepublikken Kina,  Arbeidet med demningen ble startet opp i 1988 og ferdigstilt i 1995. Anlegget ligger i elva Taxi He. Effekten er på ca 200 MW.

Demningen er en betong buedam (RCC) som er 109 meter høy og 176 meter lang.

## Se også
* Liste over verdens største vannkraftverk

## Eksterne lenker
* Roller Compacted Concrete Dams - Spancold, Chincold, 2003, side 15. Besøkt 6. januar 2012.
* Roller Compacted Concrete Dams - Spancold, Chincold, 2003, side 17. Besøkt 6. januar 2012.
* MD&A database over RCC betongdemninger, Kina - besøkt 8. januar 2012.
Heinrich Schwabe

**Samuel Heinrich Schwabe** (født 25. oktober 1789 i Dessau, død 11. april 1875 samme sted) var en tysk astronom og botaniker.

Schwabe jobbet som farmasøyt, men solgte apoteket i 1829 for å kunne vie seg til astronomien. På sitt privatobservatorium gjorde han en rekke verdifulle observasjoner av solen, månen, planetene og flere kometer.

Resultatene fra disse observasjonene utga han i en rekke artikler i tidsskrifter. Den største anerkjennelsen fikk han gjennom oppdagelsen av solflekkenes periode (1843). I 1857 mottok han Royal Astronomical Societys gullmedalje.

I 1838 utga han *Flora Anhaltina*, et omfattende verk over vegetasjonen i Anhalt, hans hjembygd.        

## Referanser


## Kilder
*
Levi Geir Eidhamar

**Levi Geir Eidhamar** (født 1958) er en norsk luthersk teolog. Han er professor ved Universitetet i Agder og underviser på ulike nivåer innen allmennlærerutdanningen. Han har vært prest i Kristent Interkulturelt Arbeid i Oslo. Før han kom til Kristiansand, hadde han undervist på Volda lærarhøgskule og Finnmark distriktshøgskole.

## Bibliografi
* *Nesten som deg selv*. Barn og etikk (3. utgave 2008). Sammen med Paul Leer-Salvesen  ISBN 978-82-7634-584-1
* *Den Andre* Etikk og filosofi i skolen. (2. utgave 2007). Sammen med Paul Leer-Salvesen og Vigdis Hølen. ISBN 978-82-7634-716-6
* *Religioner og livssyn* (2004). Sammen med Geir Winje, Helje Kringlebotn Sødal, Halldis Breidlid og Tove Nicolaisen. ISBN 978-82-7634-517-9
* *Små barn – stort mangfold*. Om religioner og livssyn i barnehagen (2002). ISBN 978-82-7634-424-0
* *Jødedommen og islam* (1998). Sammen med Dagfinn Rian. ISBN 978-82-7634-164-5

## Kilder
* «Levi Geir Eidhamar 50 år» Fødselsdagsomtale i *[[Aftenposten|Aftenposten Kultur]]* 31. januar 2008 side 12

## Eksterne lenker
*  Levi Geir Eidhamar, ansattside hos UiA
Puding-demningen

**Puding-demningen** er en demning med vannkraftverk i fylket Puding i byprefekturet Anshun i Guizhou-provinsen i det sørlige Folkerepublikken Kina, anlagt i elva Sancha He. Effekten er ca 150 MW.

Demningen er en betong buedam av typen RCC. Dammen er 75 meter høy og 196 meter lang. Den gir også flomkontroll og irrigasjon til landbruket.

## Se også
* Liste over verdens største vannkraftverk

## Eksterne lenker
* Roller Compacted Concrete Dams - Spancold, Chincold, 2003, side 15. Besøkt 6. januar 2012.
* MD&A database over RCC betongdemninger, Kina - besøkt 8. januar 2012.
Samegrelo-Zemo Svaneti

**Samegrelo-Zemo Svaneti** er en region i Georgia. Administrasjonssenteret ligger i byen Zugdidi. 

Regionen ligger nordvest i Georgia og grenser til regionene Racha-Lechkhumi og Kvemo Svaneti og Imereti i øst, til Guria i sør og i nordvest til den autonome republikken Abkhasia. I nord har den grense mot Russland og i vest kystlinje mot Svartehavet.

## Referanser


## Eksterne lenker
*
Hilde C. Bjørnland

**Hilde C. Bjørnland** (født 1966) er en norsk professor i samfunnsøkonomi og prorektor for forsking og fagressurser ved Handelshøyskolen BI. Bjørnland er utdannet ved London School of Economics and Political Science og ved Universitetet i Oslo. Hun mottok H.M. Kongens gullmedalje for sin doktoravhandling i 1999. Bjørnland er Spesialrådgiver til Forskningsavdelingen i Norges Bank og har tidligere sittet i styret i Finanstilsynet og i det svenske Finanspolitiska rådet.

## Referanser


## Eksterne lenker
*
Rød sumpmarihøne

**Rød sumpmarihøne** (*Coccidula rufa*) er en av marihønene (Coccinellidae), en av de mange polyphage billene. 

## Utseende
Rød sumpmarihøne er mellom 2,5&nbsp;og&nbsp;4&nbsp;millimeter lang, forholdsvis smal og ikke så ovalt bred som de andre marihønene. Dekkvingene er lyst rødbrune, helt uten eller med en diffus mørkere flekk hver. 

## Levevis
Rød sumpmarihøne finnes i tilknytning til våtmark med planten dunkjevle.

## Referanser




## Eksterne lenker
* 
* Marihøner i Norge (Pdf-fil) fra Bioforsk
* Norsk Entomologisk forening – for deg som vil lære mer om insekter.
Mtskheta-Mtianeti

**Mtskheta-Mtianeti** er en region i Georgia. Administrasjonssenteret ligger i byen Mtskheta. 

Regionen ligger omtrent midt i Georgia og den grenser til regionene Kakheti i øst, Kvemo Kartli og Tbilisi i sør og til Shida Kartli i vest. I nord har den grense mot Russland.

## Referanser


## Eksterne lenker
*
Linhekou-demningen

**Linhekou-demningen** er en demning med vannkraftverk i Nanhe, Shaanxi-provinsen i det nordlige Folkerepublikken Kina, anlagt i elva Lan He. Arbeidet med demningen ble startet opp i 2000 og ferdigstilt i 2004.

Demningen er en dobbel betong buedam (RCC) som er 100 meter høy og 311 meter lang. Den gir også flomkontroll og irrigasjon til landbruket .

## Se også
* Liste over verdens største vannkraftverk

## Eksterne lenker
* Roller Compacted Concrete Dams - Spancold, Chincold, 2003. Besøkt 6. januar 2012.
* MD&A database over RCC betongdemninger, Kina - besøkt 8. januar 2012.
Junie Hoang

**Junie Hoang** (født 16. juli 1971) er scenenavnet til **Huong Hoang**. Hun er en amerikansk skuespiller av vietnamesisk opprinnelse, født i Saigon.

Ifølge filmnettstedet Internet Movie Database spilte hun i sin første TV-serie i 1996; *Weeknight Edition*, og hadde en liten rolle i sin første spillefilm i 2003; *Single and Dealing with It*.

I 2011 saksøkte hun nettstedet Internet Movie Database for å henvist til hennes fødselsdato, hvilket nettstedet gjør med samtlige skuespillere. I søksmålet hevdet skuespilleren at nettstedet hadde «krenket hennes rett til privatliv og gjort henne sårbar for den ‘tøylesløse’ aldersdiskrimineringen som råder i Hollywood, ved å avsløre at hun er 40 år gammel.» Hennes søksmål ble opprinnelig levert under det anonyme navnet «Jane Doe», men hennes egentlige navn ble avslørt, sammen med fødselsdatoen, i en påfølgende rettsprosess den 6. januar 2002 etter at en dommer i Seattle hadde avvist søksmålet under begrunnelsen at skuespilleren ikke hadde grunnlag for å fortsette med en anonym klage.

## Referanser


## Eksterne lenker
*
Kakheti

**Kakheti** er en region i Georgia. Administrasjonssenteret ligger i byen Telavi. 

Regionen ligger helt øst i Georgia og grenser til regionene Mtskheta-Mtianeti og Kvemo Kartli i øst og i nord. I øst har den grense mot Russland og i sør mot Aserbajdsjan.

## Referanser


## Eksterne lenker
*
Militære grader i Nord-Korea og Sør-Korea

**Militære grader i Nord-Korea og Sør-Korea** viser til offisersgrader og distinksjoner for militærvesenet Nord-Korea og Sør-Korea. Under er tilsvarende ekvivalent i det norske forsvaret tatt med for sammenligning. For Sør-Korea vises også tilsvarende distinksjoner i Sjøforsvaret.

## Note
*1DPRK (Democratic People's Republic of Korea)
*2KPA (Korean People's Army) 
*3KPN (Korean People's Navy) 
*4KPAF (Korean People's Air Force)
*5ROK (Republic of Korea)
*6 Ingen er så langt utnevnt til fem-stjernes Wonsu.
 
## Se også
* Militære grader i Norge
* Militære grader i Danmark
* Militære grader i Sverige
* Politigrader i Norge
Samtskhe-Javakheti

**Samtskhe-Javakheti** er en region i Georgia. Administrasjonssenteret ligger i byen Akhaltsikhe. 

Regionen ligger sør i Georgia og grenser til regionene Guria i nordvest, Imereti i nord, Shida Kartli i nordøst, Kvemo Kartli i øst og til den autonome republikken Adsjaria i vest. I sør har den grense mot Tyrkia og Armenia.


Rabati,_Akhaltsikhe,_Georgia.jpg
Lambad ja tee Väike-Kaukasuses - panoramio.jpg
Okros_Tsikhe,_Adigeni,_Georgia_01.jpg
Vardzia_(3).jpg
Хертвиси_с_севера,_крупно.jpg
The_church_armenie_אחלכלכי_3.jpg


## Referanser


## Eksterne lenker
*
Glansmarihøne

**Glansmarihøne**, *Hyperaspis pseudopustulata*, er en av marihønene (Coccinellidae), en av de mange polyphage billene. 

## Utseende
Glansmarihøne er  millimeter lang. Dekkvingene er mørke, svarte med en orangefarget flekk hver, i bakkanten. Brystskjoldet har orange kanter, samt litt av framkanten. Hodet er mørkt, men har en orange flekk mellom øynene.

## Utbredelse
Arten er funnet spredt i Sør-Norge

## Referanser




## Eksterne lenker
* 
* Marihøner i Norge (Pdf-fil) fra Bioforsk
* Norsk Entomologisk forening – for deg som vil lære mer om insekter.
Kvemo Kartli

**Kvemo Kartli** er en region i Georgia. Administrasjonssenteret ligger i byen Rustavi. 

Regionen ligger sør i Georgia og grenser til regionene Samtskhe-Javakheti i vest, Shida Kartli, Mtskheta-Mtianeti og Tbilisi i nord og til Kakheti i øst. I sør har den grense mot Armenia og Aserbajdsjan.

## Referanser


## Eksterne lenker
*
Flekket sumpmarihøne

**Flekket sumpmarihøne** (*Coccidula scutellata*) er en av marihønene (Coccinellidae), en av de mange polyphage billene.

## Utseende
Flekket sumpmarihøne er mellom 2,5&nbsp;og&nbsp;3&nbsp;millimeter lang, forholdsvis smal og ikke så ovalt bred som de andre marihønene. Dekkvingene er lyst rødbrune med flere mørke flekker.

## Levevis
Flekket sumpmarihøne finnes på fuktige habitater, langs strender og i våtmark.

## Referanser




## Eksterne lenker
* 
* Marihøner i Norge (Pdf-fil) fra Bioforsk
* Norsk entomologisk forening – for deg som vil lære mer om insekter.
Mwambutsa I Mbariza

**Mwambutsa I Mbariza** (død ca. 1796) var konge (*mwami*) av Burundi fra 1767 til 1796. Han etterfulgte Mwami Mutaga III Senyamwiza Mutamo på tronen. Hans eneste sønn var Ntare IV Rutaganzwa Rugamba som etterfulgte ham. 

Kongefamilien i Burundi har tradisjonelt tilhørt tutsiene.

## Referanser
Julian Fellowes

**Julian Alexander Kitchener-Fellowes**, baron Fellowes av West Stafford, (født 17. august 1949 i Kairo i Egypt), kjent som **Julian Fellowes**, er en britisk skuespiller, forfatter, regissør og manusforfatter.

## Liv og virke
### Bakgrunn
Fellowes ble født i Kairo, og er den yngste sønnen til Olwen (født Stuart-Jones) og Peregrine Edward Launcelot Fellowes. Han vokste opp i Hereford Square i South Kensington.

Fellowes er utdannet ved flere private skoler i Storbritannia: Først på Wetherby School (Wetherby Place, South Kensington, London), etterfulgt av St. Philip, en katolsk skole, også i Wetherby, og til slutt ved den katolske offentlige skolen Ampleforth College. Han studerte også ved Magdalene College på Universitetet i Cambridge, fulgt av teaterskolen Webber Douglas Academy of Dramatic Art i London.

### Karriere
Fellowes flyttet til Los Angeles i 1981 og spilte en rekke små TV-roller i de neste to årene. Han trodde hans gjennombrudd kom da han ble ansatt for å erstatte Hervé Villechaize som butler i TV-serien *[[Fantasy Island]]*, men rollen ble isteden gitt til en langt eldre britisk skuespiller. Etter hjemkomsten til England spilte Fellowes rollen som «Lord Kilwillie» i TV-serien *[[Monarch of the Glen]]* (norsk: *[[Kar for sin kilt]]*).

Andre kjente roller er blant andre som «Claud Seabrook» i den kritikerroste 1996 BBC dramaserien *Våre venner i nord* og den andre hertugen av Richmond i BBC dramaserien *Aristocrats*. I 1991 spilte han «Neville Marsham» i *For Greater Good*, igjen for BBC, regissert av Danny Boyle.

Han har to ganger framstilt Georg IV av Storbritannia; i 1982 i TV-versjonen av *The Scarlet Pimpernel* og i 1996 en versjon av Bernard Cornwells roman *Sharpe's Regiment*. Han lanserte en ny serie på BBC One i 2004, «Julian Fellowes Investigates: A Most Mysterious Murder», som han skrev og fikk produsert. Han var programleder i *Never Mind The Full Stops*, et panel-basert spørreprogram sendt på BBC Four fra 2006 til 2007. I 2010 skapte han den svært vellykkede og kritikerroste historiske dramaserien *[[Downton Abbey]]* for ITV1. Han har også skrevet en ny mini-serie om RMS «Titanic» som også ble produsert av ITV1 og sendt i april 2012.

## Referanser


## Eksterne lenker
*  Lord Fellowes of West Stafford, *www.parliament.uk*
* 
*  Intervjuet av Bella Stander, *Bookreporter.com*